Nafarroako Parlamentuko Mahaiak, 2017ko urriaren 9an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Inmaculada Jurío Macaya andreak aurkeztutako galdera, Nafarroako Kontseiluak egindako txostenari buruzkoa, Nafarroako administrazio publikoetan, haren mendeko erakunde autonomoetan eta zuzenbide publikoko entitateetan euskararen erabilera arautzen duen Foru Dekretuaren proiektua dela-eta.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2017ko urriaren 9an

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Sozialista talde parlamentarioari atxikita dagoen Inma Jurio Macaya andreak, Legebiltzarreko Erregelamenduak ezarritakoaren babesean, honako galdera hau egiten du, Erakunde Harremanetako kontseilariak Osoko Bilkuran ahoz erantzun dezan:

Nafarroako administrazio publikoetan, haren mendeko erakunde autonomoetan eta zuzenbide publikoko entitateetan euskararen erabilera arautzen duen Foru Dekretuaren proiektua dela-eta Nafarroako Kontseiluak egindako txostenaren edukia ikusita,

Txostenik eskatuko al zaie Idazkaritzaren eta Araugintzaren Zerbitzuari eta Lehendakaritzako Zuzendaritza Nagusiko Funtzio Publikoko Zuzendaritza Nagusiari?

Iruñean, 2017ko urriaren 5ean

Foru parlamentaria: Inma Jurío Macaya